গোপালগঞ্জ প্রতিনিধি: গোপালগঞ্জের কোটালীপাড়ায় আজ শুক্রবার কৃষি সম্প্রসারণ অধিদপ্তরের আয়োজনে দক্ষিন পশ্চিমাঞ্চলের প্রান্তিক চাষিদের জন্য কৃষি সহায়ক প্রকল্পের আওতায় কৃষক গ্রুপের মাঝে ৩০% পারটিসিপেশন ফি-র বিনিময়ে পাওয়ার টিলার বিতরণ করা হয়েছে। উপজেলা কৃষক প্রশিক্ষণ কেন্দ্র চত্ত্বরে ৮টি পাওয়ার টিলার বিতরণ করা হয়। উপজেলা চেয়ারম্যান মুজিবুর রহমান হাওলাদার প্রধান অতিথি হিসেবে উপস্থিত থেকে এ সব পাওয়ার টিলার বিতরণ করেন। এ সময় উপজেলা আওয়ামী লীগের সাধারণ সম্পাদক এস এম হুমায়ুন কবির, উপজেলা কৃষি অফিসার রথীন্দ্রনাথ বিশ্বাস, উপজেলা মহিলা ভাইস চেয়ারম্যান লক্ষী সরকার, উপজেলা উদ্ভিদ সংরক্ষণ কর্মকর্তা কৃতিবাস পান্ডে উপস্থিত ছিলেন।